Falcioni spilte to uoffisielle kamper for Argentina mot klubblag på nyåret i 1990. Sergio Goycochea, som også spilte klubbfotball i Colombia, ble også innkalt av Bilardo. Da Luis Islas ble utelatt fra landslaget da han satte garanti om spilletid som krav for sin landslagsdeltakelse, virket Falcionis plass i troppen til VM-sluttspillet i 1990 sikker. Da troppen ble offentliggjort hadde Bilardo utelatt Falcioni til fordel for Fabián Cancelarich som fortsatt hadde til gode å gjøre sin landslagsdebut. Da Pumpido pådro seg et benbrudd tidlig i lagets andre gruppespillskamp mot , fikk Goycochea plassen mellom stengene og presterte over all forventning. Bilardo fikk mulighet til innkalle en erstatter for skadede Pumpido. I stedet for å kalle inn Falcioni, valgte Bilardo å hente inn Ángel Comizzo til sin første landslagsinnkalling.